
RAPORT 
asupra propunerii legislative pentru modificarea şi completarea art. 3 din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu propunerea legislativă pentru modificarea şi completarea art. 3 din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale , transmisă cu adresa nr. Plx. 46 din 17 februarie 2014 şi înregistrată sub nr. 4c-4/58/18.02.2014.
La întocmirea raportului, Comisia a avut în vedere avizul favorabil al Consiliului Legislativ nr. 1155 din 23 octombrie 2013 .
Propunerea legislativă are ca obiect reglementarea modificarea şi completarea art.3 din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale.

 Propunerea legislativă a fost respinsă  de Senat în şedinţa din 11 februarie  2014.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dumitru Daniel Botănoiu, secretar de stat în Ministerul Agriculturii şi Dezvoltării Rurale.
La lucrările comisiei, din data de 20 martie 2014, au fost prezenţi 33 de deputaţi, din totalul de 36 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de  de voturi, respingerea propunerii legislative, din următoarele motive:
· legislaţia financiar-contabilă în vigoare legiferează formularul „aviz de însoţire a mărfii”;
· extinderea excepţiei pentru toate produsele agricole vegetale ar crea posibilitatea eludării legii de persoanele juridice;
În raport de obiectul şi conţinutul reglementării, propunerea legislativă,  face parte din categoria legilor ordinare.
Propunerea legislativă, conform dispoziţiilor art. 76 alin. 2 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
PREŞEDINTE,                                SECRETAR, 
        Nini SĂPUNARU
                    Costel ŞOPTICĂ
Întocmit:  Consilier dr.  Gabriela Ciurea

